## La delegada del Consell a Castelló rep Amics del Bàsquet

*** Susana Fabregat destaca el suport del Consell a l'esport provincial i als clubs que fomenten la pràctica esportiva i la vida saludable**

La delegada del Consell a Castelló, Susana Fabregat, ha rebut una representació d'Amics del Bàsquet encapçalada pel seu president, Luis García, i l'entrenador del primer equip, Juan Antonio Orenga. La trobada ha servit per a conéixer de primera mà el projecte esportiu i social del club de bàsquet de Castelló de la Plana.

Fabregat ha destacat el "suport del Consell a l'esport provincial i a institucions com Amics del Bàsquet que fomenten la pràctica esportiva i la vida saludable" i ha desitjat “el major èxit esportiu al club que inicia una nova temporada en la LEB Or”.

El club de bàsquet de Castelló de la Plana, que va nàixer en 1994, disputa des de la temporada 2016/17 la lliga LEB Or (segona categoria nacional). Amics del Bàsquet compta amb un planter compost per 15 equips.

Fecha: 26/09/2023